**Osnovna škola don Mihovila Pavlinovića,Podgora**

**Prilaz Vida Mihotića 1, 21327 Podgora**

KLASA: 112-02/21-01/04

URBROJ: 2147/05-14-01-21-1

Podgora, **25. listopada 2021.**

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10.-ispr, 90/11.,5/12., 16/12., 86/12., 94/13., 136/14.-RUSRH, **152/14.,** 7/17. ,68/18, 98/19 i 64/20.) članka 13. Pravilnika o radu te članaka 8. i 9. Pravilnika o postupku zapošljavanja te procjeni i vrednovanju kandidata za zapošljavanje ( u daljnjem tekstu : Pravilnik ) te čl.2. Odluke o izmjenama Pravilnika o postupku zapošljavanja te procjeni i vrednovanju kandidata za zapošljavanjeravnateljOsnovne škole don Mihovila Pavlinovića, Podgora objavljuje:

**NATJEČAJ**

**za zasnivanje radnog odnosa**

1. **Učitelj fizike**

1 izvršitelj/ica na neodređeno, nepuno radno vrijeme, 8 sati ukupnog tjednog radnog vremena, za rad u matičnoj školi u Podgori

Na natječaj se mogu javiti muške i ženske osobe u skladu sa Zakonom o ravnopravnosti spolova (Narodne novine 82/08. i 69/17.)

**Uvjeti:**

Pored općih uvjeta za zasnivanje radnog odnosa sukladno općim propisima o radu kandidati moraju ispunjavati i posebne uvjete propisane članka 105. i 106. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10.,-ispr, 90/11., 5/12., 16/12., 86/12., 94/13., 136/14.-RUSRH, 152/14., 7/17.. 68/18.,98/19,64/20), uvjete iz Pravilnika o odgovarajućoj vrsti obrazovanja učitelja i stručnih suradnika u osnovnoj školi (NN 6/19,75/20). i Pravilnika o radu Osnovne škole don Mihovila Pavlinovića, Podgora.

Posebni uvjeti za zasnivanje radnog odnosa u školskoj ustanovi za osobe koje sudjeluju u odgojno -obrazovnom radu s učenicima jesu poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada, odgovarajuću vrstu i razinu obrazovanja kojom su osobe stručno osposobljene za obavljanje odgojno-obrazovnog rada.

Radni odnos u školskoj ustanovi ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10.,-ispr, 90/11., 5/12., 16/12., 86/12., 94/13., 136/14.-RUSRH, 152/14., 7/17., 68/18 ,98/19 i 64/20),

Potrebna razina i vrsta obrazovanja: (propisana člankom 105. stavkom 6. i 14. Zakona o odgoju i obrazovanja u osnovnoj i srednjoj školi)

 Poslove učitelja predmetne nastave u osnovnoj školi može obavljati osoba koja je završila:

a) studijski program nastavničkog smjera odgovarajućeg nastavnog predmeta na razini diplomskog sveučilišnog studija ili integriranog preddiplomskog i diplomskog sveučilišnog studija,

b) – studijski program odgovarajuće vrste na razini diplomskog sveučilišnog studija ili integriranog preddiplomskog i diplomskog sveučilišnog studija ili specijalistički diplomski stručni studij odgovarajuće vrste te je stekla potrebno pedagoško-psihološko-didaktičko-metodičko obrazovanje s najmanje 55 ECTS-a (u daljnjem tekstu: pedagoške kompetencije), ako se na natječaj ne javi osoba iz točke a) ovoga stavka

– četverogodišnji dodiplomski stručni studij razredne nastave s pojačanim programom iz odgovarajućeg nastavnog predmeta ili integrirani preddiplomski i diplomski sveučilišni studij primarnog obrazovanja s modulom za izvođenje nastave odgovarajućeg nastavnog predmeta, ako se na natječaj ne javi osoba iz točke a) ovoga stavka,

c) preddiplomski sveučilišni ili stručni studij na kojem se stječe najmanje 180 ECTS bodova te je stekla pedagoške kompetencije, ako se na natječaj ne javi osoba iz točaka a) i b) ovoga stavka.

|  |  |  |  |
| --- | --- | --- | --- |
|  |  |  |  |

**Uvjeti stručne spreme za radno mjesto za učitelja fizike propisani su člankom 16. Pravilnika o odgovarajućoj vrsti obrazovanja učitelja i stručnih suradnika u osnovnoj školi (NN 6/19, 75/20 ).**

**U prijavi koju je potrebno vlastoručno potpisati kandidat navodi osobne podatke (ime i prezime, adresu, broj mobitela i e-mail adresu) uz naziv radnog mjesta na koje se prijavljuje**.

**Uz prijavu na natječaj potrebno je priložiti:**

1. životopis
2. diplomu odnosno dokaz o odgovarajućem stupnju obrazovanja
3. dokaz o državljanstvu
4. uvjerenje da nije pod istragom i da se protiv kandidata/kinje ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi( ne starije od dana objave natječaja)
5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje
6. kandidat koji je stekao inozemnu obrazovnu kvalifikaciju dužan je u prijavi na natječaj priložiti dokaz o priznavanju inozemne stručne kvalifikacije u RH u skladu sa Zakonom o reguliranim profesijama i priznavanju inozemnih stručnih kvalifikacija u RH (NN 82/15,70/19 i47/20)
7. sukladno članku 3. stavku 4. Pravilnika o odgovarajućoj vrsti obrazovanja učitelja i stručnih suradnika u osnovnoj školi (NN 6/19,75/20) kandidati koji su završili drugi studijski program s najmanje 55 ECTS iz članka 16.točke b) ovog Pravilnika, a javljaju se na natječaj za obavljanje poslova učitelja fizike u osnovnoj školi moraju priložiti uz dokaz o završenom studiju i potvrdu o stečenih najmanje 55 ECTS bodova iz fizike koju izdaje visoko učilište na kojem se izvodi odgovarajući studijski program nastavničkog smjera.

Navedene isprave odnosno prilozi dostavljaju se u neovjerenoj preslici i ne vraćaju se kandidatu nakon završenog natječajnog postupka.

Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (Narodne novine broj 78/93., 29/94., 162/98., 16/07., 75/09., 120/16. )

 Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>.

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat/kinja koji/a je pravodobno dostavio/la potpunu prijavu sa svim prilozima odnosno ispravama i ispunjava uvjete natječaja, dužan/a je pristupiti procjeni odnosno testiranju prema odredbama  *Pravilnika o postupku zapošljavanja te procjeni i vrednovanju kandidata za zapošljavanje* i *Odluke o izmjenama Pravilnika o postupku zapošljavanja te procjeni i vrednovanju kandidata za zapošljavanje*

 <http://os-mpavlinovica-podgora.skole.hr/dokumenti_skole_copy_copy/natje_aji?news_hk=6040&news_id=2148&mshow=1791#mod_news>

ukoliko se prema odluci Povjerenstva isto bude provodilo.

Najmanje pet dana prije same procjene odnosno testiranja ukoliko se isto prema odluci Povjerenstva bude provodilo na mrežnim stranicama škole u rubrici pod nazivom „ZAPOŠLJAVANJE“, podrubrici  „NATJEČAJI“ bit će objavljeni datum, vrijeme i mjesto procjene odnosno testiranja kandidata.

Popis pravnih izvora o poznavanju propisa odnosno literatura za pristup procjeni odnosno testiranju nalazi se na mrežnoj stranici Osnove škole don Mihovila Pavlinovića,Podgora

 <http://os-mpavlinovica-podgora.skole.hr/upload/os-mpavlinovica-podgora/newsattach/2148/Natjecajna_literatura_-_linkovi.pdf>

 u rubrici pod nazivom „ZAPOŠLJAVANJE“, podrubrici  „NATJEČAJI“.

Svi kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja biti će pozvani na procjenu odnosno testiranje putem elektroničke pošte naznačene u prijavi na natječaj.

Ukoliko kandidat/kandidatkinja ne pristupi procjeni odnosno testiranju smatra se da je odustao od prijave na natječaj.

Kandidat/kinja prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Rok za podnošenje prijave na natječaj je osam dana od dana objave natječaja.

Prijave na natječaj dostavljaju se neposredno ili poštom na adresu:

 **Osnovna škola don Mihovila Pavlinovića,Podgora**

**Prilaz Vida Mihotića 1, 21327 Podgora**

**s naznakom „za natječaj-naziv radnog mjesta za koje se kandidat prijavljuje“.**

Nepravodobne i nepotpune prijave neće se razmatrati.

Kandidat/kinja prijavljen/na na natječaj bit će obaviješten/na o rezultatima natječaja putem mrežne stranice školske ustanove http://os-mpavlinovica-podgora.skole.hr/dokumenti\_skole\_copy\_copy/natje\_aji u rubrici pod nazivom „ZAPOŠLJAVANJE“, podrubrici  „NATJEČAJI“ najkasnije u roku od 15 dana od dana sklapanja ugovora o radu s odabranim/om kandidatom/kinjom.

 U slučaju da se na natječaj prijave kandidati/kinje koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 23. stavku 4. Pravilnika.

 Ravnatelj:

 Jakov Batinović, prof.